Publication: Magyar Közlöny
Issue: MK-2007-187 (Year: 2007, Number: 187)
Era: 2004-2010
Section: Melléklet a 46/2007. (XII. 29.) PM rendelethez
Paragraph Index: 1118

11. cikk Felelõsség 11.1. Egyik fél sem tartozik felelõsséggel a Szerzõdésben vállalt kötelezettségek nem teljesítése által elõidézett különleges, közvetett vagy következményes károkért. 11.2. Egyik fél sem tartozik felelõsséggel a másik fél által elszenvedett, illetõ fél késedelmes teljesítése vagy nem a Szerzõdés rendelkezéseinek megfelelõ teljesítése által okozott károkért, amennyiben az ilyen károk keletkezésének oka a nem teljesítõ fél által nem befolyásolható, illetve a Szerzõdés létrejöttének idõpont - jában elõre nem jelezhetõ körülmény, vagy olyan körülmény, amelynek következményeit nem lehetett sem megelõzni, sem áthidalni. 11.3. Amennyiben egy fél közvetítõt bíz meg az EDI üzenet továbbításával, naplózásával vagy feldolgozásával, ez a fél tartozik felelõsséggel az említett szolgáltatások ellátása során az ilyen közvetítõ cselekményei, nem teljesítései vagy mulasztásai által közvetlenül okozott károkért. 11.4. Amennyiben egy fél arra kötelezi a másik felet, hogy közvetítõt bízzon meg az EDI üzenet továbbításával, naplózásával vagy feldolgozásával, az ezt megkövetelõ fél tartozik felelõsséggel a másik félnek az említett szolgáltatások ellátása során az ilyen közvetítõ cselekményei, nem teljesítései vagy mulasztásai által közvetlenül okozott károkért.

Source: https://magyarkozlony.hu/hivatalos-lapok/829d9405e5c0fe58e6432677b0dc6617c5625d5f/dokumentumok/98e198c5a1958765268fdc0d3af6aa6638f8dae8/letoltes